#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. február 14-i ülésére)

**TÁRGY: A 0510/12. HRSZ-ON NYILVÁNTARTOTT, KIVETT TANYA MŰVELÉSI ÁGBAN LÉVŐ INGATLAN ÉRTÉKESÍTÉSE PAPNÉ TÓTH ILDIKÓ RÉSZÉRE**

Papné Tóth Ildikó 6200 Kiskőrös, Ökördi tanya 38. szám alatti lakos vételi szándéknyilatkozatot nyújtott be Kiskőrös Város Polgármesterének címezve Kiskőrös Város Önkormányzata (a továbbiakban: Önkormányzat) kizárólagos tulajdonában lévő 0510/12. hrsz-on nyilvántartott, kivett tanya művelési ágban lévő, 992 m2 alapterületű földterület megvásárlása érdekében.

Fenti ingatlan kiskőrös Város Önkormányzatának forgalomképes üzleti vagyonát képezi.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az üzleti vagyon értékesítésre történő kijelöléséről a Polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiek alapján a 0510/12. hrsz-on nyilvántartott kivett tanya művelési ágban lévő ingatlan értékesítésre történő kijelölése megtörtént.

Az ingatlanforgalmi szakértő által készített szakértői vélemény alapján az ingatlan jelenlegi piaci forgalmi értéke 200.000,- Ft. Az ingatlan helyszínrajza az előterjesztés mellékletét képezi.

Papné Tóth Ildikó kérelmező kiskőrösi lakos, az adásvétellel érintett szántó melletti ingatlan tulajdonosa, őstermelői tevékenységet folytat.

A fentiekre tekintettel javaslom, hogy a Képviselő-testület járuljon hozzá az Önkormányzat kizárólagos tulajdonában lévő, 0510/12. hrsz-on nyilvántartott, 992 m2 alapterületű, kivett tanya művelési ágban lévő ingatlan tulajdonjogának adásvétel útján történő átruházásához Papné Tóth Ildikó részére.

**Kiskőrös, 2018. február 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata kizárólagos tulajdonában lévő, 0510/12. hrsz-on nyilvántartott, 992 m2 alapterületű, kivett tanya művelési ágban lévő ingatlan adásvétel útján történő értékesítéséhez 200.000,-Ft vételárért Papné Tóth Ildikó Kiskőrös, Ökördi tanya 38. szám alatti lakos részére.
2. felhatalmazza a polgármestert a határozat-tervezet mellékletét képező adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásban történő átjegyeztetésére.

**Felelős:** polgármester

**Határidő:** azonnal